
Z   A   P   I   S   N  I  K

sa 07. redovne sjednice Općinskog vijeća Općine Netretić održane dana 
28. srpnja 2026. godine u Općinskoj vijećnici Općine Netretić

	
Započeto u 20:00 sati.

Sjednicu otvara i vodi predsjednik Općinskog vijeća Općine Netretić Tomislav Frketić.

Na početku sjednice vrši se prozivka nazočnih članova Općinskog vijeća Općine Netretić.
Prilikom prozivke utvrđeno je da su na sjednici nazočni: Ivan Frketić, Krunoslav Matešić, Ivan Matuzić, Tomislav Frketić, Damir Škrtić, Davorka Debelak Frketić, Tihomir Lorković i Danijela Bosiljevac.

Odsutni prilikom prozivke: Branka Bendeković.

Na temelju izvršene prozivke predsjednik Općinskog vijeća utvrđuje da je na današnjoj sjednici od ukupno 9 vijećnika Općinskog vijeća Općine Netretić nazočno 8 vijećnika, te da će sve donesene odluke biti pravovaljane.

Osim vijećnika na sjednici su još nazočni:
Marijan Peretić, općinski načelnik Općine Netretić
Tihana Stepić, pročelnica Jedinstvenog upravnog odjela Općine Netretić
Branka Vrcić - referentica za opće i administrativne poslove u Jedinstvenom upravnom odjelu Općine Netretić – zapisničar.

Na početku sjednice predsjednik Općinskog vijeća otvara točku 


VIJEĆNIČKA PITANJA I PRIJEDLOZI
-----------------------------------------------------

 DAVORKA DEBELAK FRKETIĆ: „Imam pitanje za načelnika. Ja sam s njime već o tome razgovarala, a vezano je za prijavu vode Zavodu za javno zdravstvo. Da li je došla analiza i kakvi su rezultati?“

MARIJAN PERETIĆ: „Na prijavu mještana kao prvi korak angažirali smo Zavod za javno zdravstvo. Oni su izašli na teren. Izvidjeli su situaciju, uzeli su uzorak vode, izdali su nalaz i mi smo platili uslugu uzorkovanja vode. Oni su na prvu mislili da je došlo do greške kod prijave koliko je voda bila neispravna, da treba analiza otpadnih voda.“

TIHANA STEPIĆ: „Kad su oni došli na teren mislili su da treba uzeti uzorak pitke vode, i uzeli su ga, ali s obzirom na situaciju koju su zatekli, kakva je bila voda, rekli su da to moramo prijaviti inspekciji.“

MARIJAN PERETIĆ: „S obzirom na tu situaciju, mi smo zvali Centar 112. Oni su alarmirali policiju i Hrvatske vode. Danas je na teren izišao vodni redar. Sve je poslikao. Vidio je da je situacija ozbiljna i sutra će to predati na inspektorat.„

DAVORKA DEBELAK FRKETIĆ: „Da li je došao rezultat uzorkovanja vode?“

MARIJAN PERETIĆ: „Ne“.

DAVORKA DEBELAK FRKETIĆ: „Moje drugo pitanje. To pitanje sam već prije postavila na jednoj od sjednica Općinskog vijeća. Da li se može na cesti u Vinskom Vrhu kod Markuša postaviti znak STOP? Cesta koja vodi od Novigrada je s desne strane. To je pitalo više mještana. U zadnje vrijeme i djeca se voze romobilima tom cestom. Ako idete od Novigrada, vi ste u prekršaju ako se što dogodi.“

MARIJAN PERETIĆ: „Ti i ja smo se dogovorili oko toga da će se to riješiti.“

TIHOMIR LORKOVIĆ: „Prvo pitanje. Znam da je završio postupak nabave za ŠRC. Tko je odabran za izvođača radova i koliko iznosi vrijednost radova?“

MARIJAN PERETIĆ: „Odabrana je tvrtka CGP Aquaterm. Noćas u pola noći istekao je rok za žalbu. Nije bilo niti jedne žalbe. Od danas je i službeno da će ona biti izvođač radova i sada slijedi potpisivanje ugovora.“

TIHOMIR LORKOVIĆ: „Koliko iznosi vrijednost radova?“

MARIJAN PERETIĆ: „Ne znam točno, mislim negdje oko 700.000,00 eura. Procijenjena vrijednost nabave bila je 850.000,00 eura.“

TIHOMIR LORKOVIĆ: „Drugo pitanje, zona Maletići. Da li ima novih zainteresiranih gospodarskih subjekata koji bi radili u zoni?“

MARIJAN PERETIĆ: „Ima jedna slovenska firma. Građevinsku dozvolu dobio je Juran iz Duga Rese i neka firma za proizvodnju prerađevina od mesa isto je na građevinskoj dozvoli.“

DANIJELA BOSILJEVAC: „Moje prvo pitanje. Vodocrpilište, voda u Završju. Do sada je što se vode tiče bila savršena slika, a sada se često događa da voda nije pitka, da voda nije za piće. Da li se zna uzrok tome? Neke pretpostavke postoje. Da li znate zbog čega se to događa?“

MARIJAN PERETIĆ: „Što se tiče neispravnosti vode u Završju, informacije koje ja imam, radi se o odstupanju svega za 1-2 decimale, a što se tiče uzroka, nemam nikakvu službenu informaciju.“

DANIJELA BOSILJEVAC: „Drugo pitanje. Što se tiče igrališta u Netretiću, da li je u planu barem dovod vode, ako ne i više od toga?“

MARIJAN PERETIĆ: „Što se tiče tog igrališta, u planu je da se naprave svlačionice, tuš, wc.“

DANIJELA BOSILJEVAC: „Odlično. Vrlo sam zadovoljna.“

MARIJAN PERETIĆ: „To nam je plan do kraja ovog mandata.“

DAMIR ŠKRTIĆ: „Moje prvo pitanje. Mještani u Novigradu žale se da dugo čekaju na cestu. Usput, sjetio sam se klanca sa Puhovog brda, znam da je to privatno, ali da li postoji mogućnost da se cesta proširi? 
Znači, pitanje ceste za Novigrad, a paralelno s time i pitanje presvlačenja ceste u Dubravcima. Znači ne ovaj dio županijske ceste, nego kod Krune.“


Na sjednicu dolazi vijećnica Branka Bendeković .
Utvrđuje se da je od ovog trenutka na sjednici od ukupno 9 vijećnika Općinskog vijeća Općine Netretić nazočno svih 9 vijećnika.

MARIJAN PERETIĆ: „Što se tiče ceste u Dubravcima, tu cestu asfaltirali smo još prije nekog vremena. Radilo se o reklamaciji. Izvođač radova popravio je cestu pod garancijom.“

DAMIR ŠKRTIĆ. „Znači popravak je izvršen na njegov trošak?“

MARIJAN PERETIĆ: „Da.
Što se tiče ceste za Novigrad, znam da je ta cesta jako loša, a znam da imamo još i drugih loših cesta. S obzirom da cesta ide kroz selo, do crkve, prema groblju i da je ona budući spoj na državnu cestu, smatram da ne bi bilo dovoljno cestu samo presvući asfaltom, već da bi cestu trebalo isprojektirati tako da zadovoljava sve uvjete. Kako se u Novigradu planira naseljavanje mladih obitelji, izgradnja stambenog naselja, a mještani su rekli da to hoće, a i partneri smo na tom projektu sa Karlovačkom županijom, isprojektirali smo cestu prema tom naselju. Nažalost dvije ceste istovremeno u jednom mjesnom odboru ne možemo graditi, tako da je ta cesta kroz selo trenutno na čekanju.“

DAMIR ŠKRTIĆ: „Moje drugo pitanje. Pretpostavljam da već znate koje je. Apoteka je još uvijek zatvorena. Predlažem da se dovede mobilna ljekarna dok se ova ne otvori da mještani ne moraju u Duga Resu ili u Karlovac po lijekove.“

MARIJAN PERETIĆ: „Što se tiče ljekarne, ona je u potpunosti uređena. Stvar je u prepucavanju između Ministarstva i HZZO-a. Ta „utakmica“ je pri kraju.
Mobilna ljekarna je u krajnjoj nuždi. Trebalo bi napraviti neku analizu. Prikupiti informacije od pružatelja te usluge, prikupiti mišljenja onih koji koriste tu uslugu i kad bi se to sve skupilo došlo bi se do zaključka da to nije rješenje, da to nije tako dobro s obzirom na to koliko bi se napravilo prometa na terenu. Naš doktor to najbolje zna da kad doktor nekome izda neki recept, da ta osoba ne može čekati 5 ili 6 dana da se pojavi mobilna ljekarna, već da sa terapijom treba započeti odmah.  Osobno mislim, što se mobilne ljekarne tiče, da to neće još dugo trajati.“

DAMIR ŠKRTIĆ: „Oni uvijek imaju određenu količinu lijekova kod sebe koje ljudi inače koriste.“

KRUNOSLAV MATEŠIĆ: „Samo sam htio prokomentirati ovo za cestu u Dubravcima. Tihana, načelnik i ja dvije godine smo se mučili da se ta cesta preasfaltira. Ja sam u Dubravcima dobio „špot“ za to, isto kao što sam ga dobio i kad se nije preasfaltirala.“

Budući da više nije bilo pitanja niti prijedloga, predsjednik Općinskog vijeća zatvara točku „Vijećnička pitanja i prijedlozi“ te se prelazi na utvrđivanje dnevnog reda za ovu sjednicu.

TOMISLAV FRKETIĆ: „Dnevni red za ovu sjednicu dobili ste u pozivu za sjednicu, a danas ste dobili na stol dopunu dnevnog reda sa dvije točke i to:
Donošenje Odluke o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu i
Donošenje Odluke o izmjenama Odluke o koeficijentima za obračun plaće službenika u Jedinstvenom upravnom odjelu Općine Netretić.
Da li još netko ima prijedlog za izmjenu i dopunu dnevnog reda?
Ako nema, dajem prvo dopunu dnevnog reda na glasovanje.

Od ukupno 9 nazočnih vijećnika, 9 ih je glasovalo „ZA“ predloženu dopunu dnevnog reda, glasova „PROTIV“ nije bilo, te predsjednik Općinskog vijeća utvrđuje da je predložena dopuna dnevnog reda jednoglasno usvojena.

 Predsjednik Općinskog vijeća potom daje na glasovanje dnevni red iz poziva za sjednicu zajedno sa prethodno usvojenom dopunom dnevnog reda.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ nije bilo, te predsjednik Općinskog vijeća na temelju provedenog glasovanja utvrđuje da je sa 9 glasova „ZA“, odnosno jednoglasno za ovu sjednicu usvojen slijedeći

D  N  E  V  N  I     R  E  D :

1. Usvajanje Zapisnika sa 06. redovne sjednice Općinskog vijeća Općine Netretić
2. Donošenje Odluke o donošenju I. izmjene i dopune Urbanističkog plana uređenja radne zone „Maletići“ (I1)
3. Donošenje Odluke o promjeni granice između Općine Netretić i Općine Ribnik
4. Donošenje Pravilnika o provedbi postupaka jednostavne nabave
5. Donošenje Oduke o uvjetima i načinu ostvarivanja prava na jednokratnu novčanu pomoć za novorođeno dijete
6. Donošenje Odluke o uvjetima i načinu ostvarivanja prava na jednokratnu novčanu pomoć za posvojeno dijete
7. Donošenje Odluke o odobravanju isplate sredstava iz Proračuna Općine Netretić - kapitalne pomoći trgovačkom društvu Komunalno Netretić d.o.o.
8. Donošenje Odluke o odobravanju isplate sredstava iz Proračuna Općine Netretić - kapitalne pomoći Dječjem vrtiću Duga Resa
9. Donošenje Odluke o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu
10. Donošenje Odluke o izmjenama Odluke o koeficijentima za obračun plaće službenika u Jedinstvenom upravnom odjelu Općine Netretić

Prelazi se na rad po usvojenom dnevnom redu.


Točka 1.	USVAJANJE ZAPISNIKA SA 06. REDOVNE SJEDNICE OPĆINSKOG VIJEĆA OPĆINE NETRETIĆ
------------------------------------------------------------------------------------------

Prijedlog Zapisnika sa 06. redovne sjednice Općinskog vijeća Općine Netretić vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

TOMISLAV FRKETIĆ: „Prijedlog zapisnika ste dobili u materijalima. Da li netko ima primjedbi na zapisnik?
Ako nema, dajem ga na glasovanje.“

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ nije bilo.

Na temelju provedenog glasovanja utvrđuje se da je Općinsko vijeće Općine Netretić sa 9 glasova „ZA“, odnosno jednoglasno donijelo 




Z   A   K   L   J   U   Č   A   K

	Usvaja se Zapisnik sa 06. redovne sjednice Općinskog vijeća Općine Netretić održane dana 02. lipnja 2026. godine u predloženom tekstu.

Zaključak je priložen ovom zapisniku te čini njegov sastavni dio.
_______________


Točka 2.	DONOŠENJE ODLUKE O DONOŠENJU I. IZMJENE I DOPUNE URBANISTIČKOG PLANA UREĐENJA RADNE ZONE „MALETIĆI“ (I1)
----------------------------------------------------------------------------------------------------------

Prijedlog Odluke o donošenju I. izmjene i dopune Urbanističkog plana uređenja radne zone „Maletići“ (I1) vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić – pročelnica Jedinstvenog upravnog odjela Općine Netretić.

TIHANA STEPIĆ: „Odluku ste dobili u materijalima. Ove izmjene i dopune su izrađene na temelju odluke Općinskog vijeća o izradi izmjena i dopuna UPU radne zone Maletići, te u skladu s odredbama Pravilnika o prostornim planovima.
Razlozi za donošenje izmjene i dopune plana su bili:
usklađenje sa zakonskim i podzakonskim okvirom
usklađenje s planom više razine
usklađenje s planom šireg područja iste razine, te
određivanje novih prostorno planskih rješenja, kao što je povezivanje površine zone  s prometnom, komunalnom i drugom infrastrukturom.“

Predsjednik Općinskog vijeća otvara raspravu o predloženom.

IVAN MATUZIĆ: „Ovo što buše ispod autoputa, jel' to za struju ili vodu?“

MARIJAN PERETIĆ: „Ne znam o čemu se radi. Nemam nikakvu informaciju o tome. To vjerojatno investitori buše. Pretpostavljam zbog statike.“

IVAN MATUZIĆ: „Ne, to mora biti ili za struju ili za vodu. Koliko znam voda je tamo, onda je vjerojatno za struju.“

Budući da se više nitko nije javio za raspravu, predsjednik Općinskog vijeća istu zatvara te daje prijedlog Odluke na glasovanje.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ i „SUZDRŽAN“ nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 9 glasova „ZA“, odnosno jednoglasno u predloženom tekstu donijelo 

O   D   L   U   K   U

o donošenju I. izmjene i dopune Urbanističkog plana uređenja
radne zone „Maletići“ (I1)
Odluka o donošenju I. izmjene i dopune Urbanističkog plana uređenja radne zone „Maletići“ (I1) priložena je ovom zapisniku te čini njegov sastavni dio, a bit će objavljena u „Glasniku Općine Netretić.“
_______________


Točka 3. 	DONOŠENJE ODLUKE O PROMJENI GRANICE IZMEĐU OPĆINE NETRETIĆ I OPĆINE RIBNIK
---------------------------------------------------------------------------------------------------------

Prijedlog Odluke o promjeni granice između Općine Netretić i Općine Ribnik vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje općinski načelnik Marijan Peretić.

MARIJAN PERETIĆ: „Prije nekoliko mjeseci od Općine Ribnik dobili smo zahtjev za promjenu granice između Općine Ribnik i Općine Netretić. S obzirom na dobrosusjedske odnose dviju općina, danas imate na dnevnom redu prijedlog odluke o promjeni granica. 
Ja o tome imam svoje mišljenje, ne želim ga iznijeti da ne utječem na vašu odluku. Želim da predstavničko tijelo samo donese tu odluku, da vi o tome date svoje mišljenje i da o tome odlučite.
Mi smo u tom postupku trebali prikupiti i neka mišljenja, a između ostalih i mišljenje Mjesnog odbora Kunići, jer se radi o području koje se nalazi na području tog mjesnog odbora. Mišljenje Mjesnog odbora Kunići je negativno. Oni nisu za promjenu granica. 
Na kartama je vidljivo koliko bi Općina Ribnik ušla u naše područje.“

Predsjednik Općinskog vijeća otvara raspravu o predloženom.
Budući da se nitko od nazočnih za raspravu nije javio, predsjednik Općinskog vijeća istu zatvara te daje prijedlog Odluke na glasovanje.

Od ukupno 9 nazočnih vijećnika, niti jedan vijećnik nije glasovao „ZA“ predloženo, 9 vijećnika bilo je „PROTIV“,  „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da prijedlog odluke nije usvojen.

Slijedom navedenog utvrđuje se da je Općinsko vijeće Općine Netretić donijelo odluku u tekstu kako slijedi:

Na temelju članka 28. Statuta Općine Netretić ("Glasnik Općine Netretić" broj 03/13, 02/18, 03/18, 02/20, 02/21 i 03/25), Općinsko vijeće Općine Netretić na 07. redovnoj sjednici održanoj dana 28. srpnja 2026. godine donijelo je

O   D   L   U   K   U 

Članak 1.

Ne usvaja se prijedlog Odluke o promjeni granice između Općine Netretić i Općine Ribnik. 

Članak 2.
	 
Ova Odluka stupa na snagu prvog dana od dana objave u „Glasniku Općine Netretić“.
Odluka o neusvajanju prijedloga Odluke o promjeni granice između Općine Netretić i Općine Ribnik priložena je ovom zapisniku, te čini njegov sastavni dio, a bit će objavljena u „Glasniku Općine Netretić.“
_______________


Točka 4.	DONOŠENJE PRAVILNIKA O PROVEDBI POSTUPAKA JEDNOSTAVNE NABAVE
-------------------------------------------------------------------------------------------

Prijedlog Pravilnika o provedbi postupaka jednostavne nabave vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Pravilnika daje Tihana Stepić.

TIHANA STEPIĆ: „Dana 16.05.2026. godine stupio je na snagu Zakon o izmjenama i dopunama Zakona o javnoj nabavi i sukladno istom bilo je potrebno izraditi novi Pravilnik o provedbi postupaka jednostavne nabave, koji ste dobili u materijalima. 
Najbitnije promjene se odnose na povećanje pragova za provođenje pojedinih postupaka nabave te provođenje istih putem modula Elektroničkog oglasnika javne nabave.“

Predsjednik Općinskog vijeća otvara raspravu o predloženom.

IVAN FRKETIĆ: „Možda da se još samo ponovi koji su pragovi.“

TIHANA STEPIĆ: „Znači, po Zakonu smo mogli za postupke procijenjene vrijednosti nabave do 15.000,00 eura bez PDV-a ići direktno, mi smo tu granicu snizili na 10.000,00 eura radi veće transparentnosti. 
Sljedeći prag je od 10.000,00 eura bez PDV-a do 25.000,00 eura bez PDV-a za robu i usluge, odnosno 45.000,00 eura bez PDV-a za radove. Za tu vrstu nabave predviđeno je upućivanje poziva na adrese najmanje tri gospodarska subjekta putem Elektroničkog oglasnika javne nabave ili javna objava poziva u Elektroničkom oglasniku, a od 25.000,00 eura  bez PDV-a za robu i usluge odnosno 45.000,00 eura bez PDV-a za radove mora biti javna objava poziva u Elektroničkom oglasniku javne nabave.“

MARIJAN PERETIĆ: „Možda će se u primjeni pravilnika uočiti neki nedostaci, pa će se ići u njegovu izmjenu.“ 

Budući da se više nitko nije javio za riječ, predsjednik Općinskog vijeća zatvara raspravu te daje prijedlog Pravilnika na glasovanje.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ i „SUZDRŽAN“ nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 9 glasova „ZA“, odnosno jednoglasno u predloženom tekstu donijelo 

PRAVILNIK O PROVEDBI POSTUPAKA JEDNOSTAVNE NABAVE

Pravilnik o provedbi postupaka jednostavne nabave priložen je ovom zapisniku te čini njegov sastavni dio, a bit će objavljen u „Glasniku Općine Netretić“.
_______________


Točka 5.	DONOŠENJE ODUKE O UVJETIMA I NAČINU OSTVARIVANJA PRAVA NA JEDNOKRATNU NOVČANU POMOĆ ZA NOVOROĐENO DIJETE
------------------------------------------------------------------------------------------------------

Prijedlog Oduke o uvjetima i načinu ostvarivanja prava na jednokratnu novčanu pomoć za novorođeno dijete vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „U materijalima ste dobili prijedlog odluke. Ovo nije nova odluka, već revidirana postojeća obzirom na izmjenu zakona, te se je pritom i iznos naknade „zaokružio“, obzirom da smo u međuvremenu uveli euro kao valutu.“

Predsjednik Općinskog vijeća otvara raspravu o predloženom.

DAMIR ŠKRTIĆ: „To je lijepo, jer djece je sve manje. Smatram da bi trebalo i više, da je 300,00 eura malo. Hrvata je sve manje. Znamo da su troškovi veliki. To je lijepi mali poticaj i pomoć roditeljima u daljnjem životu. Sve je otišlo gore. Možda bi o tome mogli razmisliti za ubuduće, ako sada nismo u mogućnosti.“

MARIJAN PERETIĆ: „Trenutno nemamo za to planirana sredstva. Kod planiranja proračuna za sljedeću godinu o tome bi trebalo napraviti neku analizu, da li to „drži vodu“. Ako da, onda bi to u sljedećem proračunu trebalo planirati i onda ići u izmjenu ove odluke.“

Budući da se više nitko nije javio za riječ, predsjednik Općinskog vijeća zatvara raspravu te daje prijedlog Odluke na glasovanje.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ i „SUZDRŽAN“ nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 9 glasova „ZA“, odnosno jednoglasno u predloženom tekstu donijelo 

O   D   L   U   K   U

o uvjetima i načinu ostvarivanja prava na jednokratnu novčanu pomoć 
za novorođeno dijete

Odluka o uvjetima i načinu ostvarivanja prava na jednokratnu novčanu pomoć za novorođeno dijete bit će objavljena u „Glasniku Općine Netretić“, a priložena je i ovom zapisniku te čini njegov sastavni dio.
_______________


Točka 6.	DONOŠENJE ODLUKE O UVJETIMA I NAČINU OSTVARIVANJA PRAVA NA JEDNOKRATNU NOVČANU POMOĆ ZA POSVOJENO DIJETE
---------------------------------------------------------------------------------------------------------

Prijedlog Odluke o uvjetima i načinu ostvarivanja prava na jednokratnu novčanu pomoć za posvojeno dijete vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.
Obrazloženje uz prijedlog Odluke daje Tihana Stepić.

TIHANA STEPIĆ: „Sve više u današnje vrijeme imamo situacija posvojenja djece, što je hvalevrijedno i već duže vrijeme su prava roditelja i posvojitelja izjednačena u nizu zakonskih propisa, slijedom čega smo i mi odlučili predložiti ovu odluku kojom se pod istim uvjetima i u istom iznosu predviđa isplata jednokratne novčane pomoći, kako novorođenom djetetu, tako i posvojenom.“

Predsjednik Općinskog vijeća otvara raspravu o predloženom.
Budući da se za raspravu nitko nije javio, predsjednik Općinskog vijeća istu zatvara te daje prijedlog Odluke na glasovanje.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ i „SUZDRŽAN“ nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 9 glasova „ZA“, odnosno jednoglasno u predloženom tekstu donijelo 

O   D   L   U   K   U

o uvjetima i načinu ostvarivanja prava na jednokratnu novčanu pomoć 
za posvojeno dijete

Odluka o uvjetima i načinu ostvarivanja prava na jednokratnu novčanu pomoć za posvojeno dijete priložena je ovom zapisniku te čini njegov sastavni dio, a bit će objavljena u „Glasniku Općine Netretić“.
_______________


Točka 7.	DONOŠENJE ODLUKE O ODOBRAVANJU ISPLATE SREDSTAVA IZ PRORAČUNA OPĆINE NETRETIĆ - KAPITALNE POMOĆI TRGOVAČKOM DRUŠTVU KOMUNALNO NETRETIĆ D.O.O.
----------------------------------------------------------------------------------------------------------

Prijedlog Odluke o odobravanju isplate sredstava iz Proračuna Općine Netretić - kapitalne pomoći trgovačkom društvu Komunalno Netretić d.o.o. vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Ovom odlukom se predlaže isplata planirane pomoći u Proračunu Općine Netretić Komunalnom Netretić za nabavu malčera za kombinirku.“

Predsjednik Općinskog vijeća otvara raspravu o predloženom.
Budući da se nitko od nazočnih nije javio za riječ, predsjednik Općinskog vijeća zatvara raspravu te daje prijedlog Odluke na glasovanje.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ i „SUZDRŽAN“ nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 9 glasova „ZA“, odnosno jednoglasno u predloženom tekstu donijelo 

O   D   L   U   K   U

o odobravanju isplate sredstava iz Proračuna Općine Netretić - kapitalne pomoći trgovačkom društvu Komunalno Netretić d.o.o.

Odluka o odobravanju isplate sredstava iz Proračuna Općine Netretić - kapitalne pomoći trgovačkom društvu Komunalno Netretić d.o.o. priložena je ovom zapisniku te čini njegov sastavni dio, a bit će objavljena u „Glasniku Općine Netretić“.
______________


Točka 8.	DONOŠENJE ODLUKE O ODOBRAVANJU ISPLATE SREDSTAVA IZ PRORAČUNA OPĆINE NETRETIĆ - KAPITALNE POMOĆI DJEČJEM VRTIĆU DUGA RESA
----------------------------------------------------------------------------------------------------------

Prijedlog Odluke o odobravanju isplate sredstava iz Proračuna Općine Netretić - kapitalne pomoći Dječjem vrtiću Duga Resa vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Ovom odlukom se predlaže isplata planirane pomoći u Proračunu Općine Netretić Dječjem Vrtiću Duga Resa za opremanje vešeraja u Područnom objektu Novigrad.“

Predsjednik Općinskog vijeća otvara raspravu o predloženom.
Budući da se nitko od nazočnih nije javio za riječ, predsjednik Općinskog vijeća zatvara raspravu te daje prijedlog Odluke na glasovanje.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ i „SUZDRŽAN“ nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 9 glasova „ZA“, odnosno jednoglasno u predloženom tekstu donijelo 

O   D   L   U   K   U

o odobravanju isplate sredstava iz Proračuna Općine Netretić - kapitalne pomoći Dječjem vrtiću Duga Resa

Odluka o odobravanju isplate sredstava iz Proračuna Općine Netretić - kapitalne pomoći Dječjem vrtiću Duga Resa priložena je ovom zapisniku te čini njegov sastavni dio, a bit će objavljena u „Glasniku Općine Netretić“.
_______________








Točka 9.	DONOŠENJE ODLUKE O IZMJENI ODLUKE O POVEĆANJU IZNOSA FINANCIJSKIH SREDSTAVA ZA FINANCIRANJE VATROGASTVA NA PODRUČJU OPĆINE NETRETIĆ ZA 2026. GODINU
-----------------------------------------------------------------------------------------------------

Prijedlog Odluke o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu vijećnici su dobili na stol prije početka sjednice kao dopunu dnevnog reda, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Prijedlog odluke ste dobili u materijalima. Ovom izmjenom se samo preraspoređuju već predviđena sredstva na način da se još dodaje iznos od 12.000,00 eura za nabavu vatrogasnog kombi vozila za DVD Mračin, ali u okviru ranije predviđenog ukupnog iznosa.“

Predsjednik Općinskog vijeća otvara raspravu o predloženom.
Budući da se za raspravu nitko nije javio, predsjednik Općinskog vijeća istu zatvara te daje prijedlog Odluke na glasovanje.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ i „SUZDRŽAN“ nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 9 glasova „ZA“, odnosno jednoglasno u predloženom tekstu donijelo 

O   D   L   U   K   U

o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu

Odluka o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu priložena je ovom zapisniku te čini njegov sastavni dio, a bit će objavljena u „Glasniku Općine Netretić“.
_______________


Točka 10.DONOŠENJE ODLUKE O IZMJENAMA ODLUKE O KOEFICIJENTIMA ZA OBRAČUN PLAĆE SLUŽBENIKA U JEDINSTVENOM UPRAVNOM ODJELU OPĆINE NETRETIĆ
-------------------------------------------------------------------------------------------------

Prijedlog Odluke o izmjenama Odluke o koeficijentima za obračun plaće službenika u Jedinstvenom upravnom odjelu Općine Netretić vijećnici su dobili na stol prije početka sjednice kao dopunu dnevnog reda, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Kao što znate gospođa Biserka koja je bila komunalni redar je otišla u zasluženu mirovinu i mi smo upali u problem „neimanja komunalnog redara“. Pokušali smo to riješiti u suradnji sa drugim općinama i gradovima, ali to ide sporo, a kao da su svi saznali da trenutačno nemamo komunalnog redara, obzirom na količinu razno-raznih prijava. 
Obzirom na takvu situaciju, a uz dogovor sa službenicom Lidijom Klobučar došli smo do odluke da ona postane komunalni redar Općine Netretić, te je sukladno tome potrebno bilo pristupiti izmjeni ove odluke. Znači, mijenja se samo naziv radnog mjesta, koeficijent je ostao isti. Opis radnog mjesta je korigiran sukladno našim potrebama.“

Predsjednik Općinskog vijeća otvara raspravu o predloženom.
Budući da se nitko od nazočnih nije javio za riječ,  predsjednik Općinskog vijeća zatvara raspravu te daje prijedlog Odluke na glasovanje.

Od ukupno 9 nazočnih vijećnika, 9 ih je glasovalo „ZA“ predloženo, glasova „PROTIV“ i „SUZDRŽAN“ nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 9 glasova „ZA“, odnosno jednoglasno u predloženom tekstu donijelo 

O   D   L   U   K   U

o izmjenama Odluke o koeficijentima za obračun plaće službenika u 
Jedinstvenom upravnom odjelu Općine Netretić

Odluka o izmjenama Odluke o koeficijentima za obračun plaće službenika u Jedinstvenom upravnom odjelu Općine Netretić priložena je ovom zapisniku te čini njegov sastavni dio, a bit će objavljena u „Glasniku Općine Netretić.“


Ovom točkom dnevnog reda predsjednik Općinskog vijeća zatvara 07. redovnu sjednicu Općinskog vijeća Općine Netretić u 20 sati i 41 minutu.

